Пламен Чипев

Пламен Димитров Чипев (Plamen D. Tchipev) е изтъкнат български икономист, професор в Института за икономически изследвания на БАН и Факултета по икономически и социални науки на Пловдивския университет „Паисий Хилендарски“.
Най-мащабните му научни изследвания са в областта на корпоративното управление и контрол. В тази сфера има осъществени няколко национални и международни изследвания като ръководител или участник. Сред тях са: „Схемите за масова приватизация в Централно и източно-европейските страни. Отражение върху корпоративното управление и контрол.“, „Корпоративно управление в процеса на присъединяване на България към Европейския съюз – перспектива на корпоративните бордове“, Доклад на Световната банка за спазването на стандартите и кодексите – България, корпоративно управление 2008 и др. Участник е в Международната конференция по корпоративно управление на банките в Югоизточна Европа 2011.
През периода 2001 – 2006 г. той работи активно като експерт по корпоративно управление от България и е участник във всички срещи на Кръглата маса по корпоративен контрол на Организацията за икономическо сътрудничество и развитие (ОИСР), работата на които кулминира в Бялата книга по корпоративно управление в Югоизточна Европа. Бялата книга предлага набор от практически препоръки и служи като средство за определяне на приоритети и прилагане на реформи на национално или корпоративно ниво. Препоръките на Бялата книга, изготвени с консенсус, са инструмент за насърчаване на добро корпоративно управление в региона, както и за оценка на напредъка на отделните страни. Те са предназначени да предоставят насоки за страните, като разработват нови правила и разработват нови инициативи за подобряване на корпоративното управление. Най-важният резултат от поредицата кръгли маси е въвеждането и усъвършенствуването на стандартите в корпоративното управление в тези страни.
Обобщаващ труд на изследванията му в сферата на корпоративното управление е книгата „Предизвикателства пред корпоративното управление в България. Принципи и добри практики, проблеми и решения, ресурси.“, изд. 2009.
Пламен Чипев е роден на 2 януари 1959 г. в София. Средното си образование завършва с отличен успех в елитното 7 средно училище „Свети Седмочисленици“. През 1984 г. завършва Университета за национално и световно стопанство (ВИИ) като магистър по специалностите „Политикономия“ и „Икономическа журналистика“, а през следващата година прави и специализация по „Методика на преподаването“ в същия университет.
През 1990 г. успешно защитава дисертация на тема „Интеграционни процеси в народното стопанство на равнище производствен комплекс (Балканкар)“ в Икономическия институт (Института за икономически изследвания) на БАН и същата година започва работа в института като научен сътрудник.
В периода 1992 – 2010 развива успешна научна кариера като Научен сътрудник ІІI степен, Научен сътрудник ІІ степен, Научен сътрудник І степен, Старши научен сътрудник и доцент.
През 2012 г. е избран за професор в Института за икономически изследвания на БАН.
От 2006 г. е доцент, а от 2016 г. – професор по икономически теории в Пловдивския университет „Паисий Хилендарски“.
Канен е като гост-професор в редица престижни европейски и американски университети.
Специализирал е по програми на Фулбрайт, Британския съвет, АСЕ (EC), НУФИК (Нидерландия), Шведския институт.
Има над 70 научни публикации на български и английски език, след които четири книги в България и една в чужбина, на които е редактор.
Те са посветени на проблеми на институционалния и еволюционен подход в икономическата теория, на въздействието на Глобалната финансова криза върху българската икономика и програмата за противодействие от страна на българското правителство.
Проф. Пламен Чипев има богат и дългогодишен преподавателски опит, а именно: